WORK รูด9% นิวโลว์ในรอบกว่า 5 ปี โบรกเล็งหั่นประมาณการกำไรปี 62-63 หลังกำไร Q3 ต่ำกว่าคาด
WORK รูด9% นิวโลว์ในรอบกว่า 5 ปี โบรกเล็งหั่นประมาณการกำไรปี 62-63 หลังกำไร Q3 ต่ำกว่าคาด
WORK รูด9% นิวโลว์ในรอบกว่า 5 ปี โบรกเล็งหั่นประมาณการกำไรปี 62-63 หลังกำไร Q3 ต่ำกว่าคาด
13 พ.ย. 2562

ผู้สื่อข่าวรานงานว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 12.09 น. อยู่ที่ระดับ 18.40 บาท ลบ 1.80 บาท หรือ 8.91% ด้วยมูลค่าซื้อขาย 181.93 ล้านบาท โดยราคาหุ้นต่ำสุดในรอบ 5 ปี 8 เดือน โดยนับตั้งแต่หุ้นตัวลงที่ระดับ  17.86 บาท เมื่อวันที่ 25 ก.พ.57

โดย WORK ประกาศผลดำเนินงานงวดไตรมาส 3/62 มีกำไรสุทธิ 43.82 ล้านบาท กำไรสุทธิต่อหุ้น 0.099 บาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 141.54 ล้านบาท กำไรสุทธิต่อหุ้น 0.321 บาท
บล.เคทีบี (ประเทศไทย) ระบุในบทวิเคราะห์ฯว่า WORK รายงานกำไรสุทธิไตรมาส 3/62 ที่ 44 ล้านบาท (-69% เทียบช่วงเดียวกันของปีก่อน, -40% เทียบไตรมาสก่อนหน้า) ฝ่ายวิจัยมีมุมมองเป็นลบ ผลประกอบการไตรมาส 3/62 ต่ำกว่าตลาดคาดถึง 66% และต่ำกว่าเคทีบีฯคาด 71%
อันเป็นผลจาก 1) รายได้จากธุรกิจทีวีที่หดตัวแรง (-27% เทียบช่วงเดียวกันของปีก่อน, -7% เทียบไตรมาสก่อนหน้า) จากสภาวะการแข่งขันที่รุนแรง 2)รายได้จากการขายสินค้าและบริการปรับตัวเพิ่มขึ้น 109% เทียบช่วงเดียวกันของปีก่อน จากรายได้ของ Hello Shop ที่ปรับตัวเพิ่มขึ้น แต่ปรับตัวลดลง 27% เทียบไตรมาสก่อนหน้า  3) รายได้จากธุรกิจ Event ลดลง (-16% เทียบช่วงเดียวกันของปีก่อน, -58% เทียบไตรมาสก่อนหน้า)
เนื่องจากมีการจัด Event เพียง 7 งาน (Q3/61 = 8 งาน) 4) รายได้จากธุรกิจ Concert ลดลง 56% เทียบช่วงเดียวกันของปีก่อน โดยไตรมาส 3/61 มีคอนเสิร์ตใหญ่ที่ทำรายได้อย่างมีนัยสำคัญ คือ Wanna One World Tour in Bangkok และ 5) GPM อยู่ที่ 36% ปรับตัวลดลง ทั้ง เทียบช่วงเดียวกันของปีก่อน, เทียบไตรมาสก่อนหน้า   (Q3/61 = 39.6%, Q2/62 = 40.5%)
แม้ Amortisation ของใบอนุญาตที่ลดลงจาก ม.44 และ Production cost ที่ปรับตัวลดลง เนื่องจากในไตรมาส 3/61 มีค่า license ของ Asian Game แต่ GPM ของธุรกิจ TV และ ธุรกิจขายสินค้าและบริการที่ปรับตัวลดลงด้วย จึงเชื่อว่ามาจากการแข่งขันของธุรกิจทีวีที่รุนแรง และเม็ดเงินโฆษณายังไม่ฟื้นตัว ส่งผลให้ผู้ประกอบการทีวีดิจิทัลใช้กลยุทธ์การแข่งขันด้านราคา
ทั้งนี้ กำไรสุทธิ 9 เดือนแรกปี 62 คิดเป็น 43% ของประมาณการ โดยอยู่ระหว่างปรับประมาณการ และมีแนวโน้มที่จะปรับประมาณการกำไรสุทธิปี 62-63 ลง เพื่อสะท้อนผลประกอบการไตรมาส 3/62 ที่ต่ำกว่าคาดมาก